Гриловани агнешки котлети с пресен лук, мед и мащерка
### Сезонно се хапва агнешко. На мен лично ми е много любимо, а тази година празниците се наредиха много подходящо за любителите на този вид месо. Йейййй....Хубавото на тази рецепта е, че се приготвя изключително бързо и лесно, а на вкус е абсолютното съвършенство.


### 


### **Необходими продукти:**


### *за 2 порции*


### 4 агнешки котлета (възможно най-пресни)


### 2-3 с.л. зехтин


### 1 ч.л. мед


### 3-4  стръка свежа мащерка  (само листата)


### сол и черен пипер на вкус


### едро смлян лют пипер (по желание)


### 1 с.л. балсамов оцет


### 1 връзка пресен лук


### 


### В средна купа смесете зехтина,  меда и мащерката. Добавете сол,  черен пипер и по желание – лют червен пипер.  Разбъркайте добре и в получената смес овъргаляйте котлетите, така, че месото да се покрие отвсякъде. Покрийте с фолио и поставете за половин час в хладилник.


### През това време загрейте грил - тиган на средно висока температура.


### Извадете котлетите и ги поставете  върху загретия грил. Не изхвърляйте маринатата, а към нея добавете балсамовия оцет. Разбъркайте добре и с получената смес мажете котлетите при всяко обръщане. Печете до златисто или до готовност в зависимост от вкуса ви (7-8 до 15 мин).


### Прехвърлете котлетите в чиния и плътно опаковайте с домакинско фолио за около 7-8 минути (така се задушават, стават крехки и остават топли). Не изхвърляйте полепналата по тигана марината!


### Нарежете лука на ситно, сложете в грил тигана и върнете на котлона като наблюдавате и разбърквате за около минута-две.


### Сервирайте котлетите със свежа салата, а върху тях поръсете със грилования лук. Декорирайте със стрък джоджен.

